CELEX: 32022R0695
Language: ro
Date: 2022-05-02 00:00:00
Title: Regulamentul de punere în aplicare (UE) 2022/695 al Comisiei din 2 mai 2022 de stabilire a normelor de aplicare a Directivei 2006/22/CE a Parlamentului European și a Consiliului în ceea ce privește formula comună pentru calcularea gradului de risc al întreprinderilor de transport

3.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 129/33
               
            
         REGULAMENTUL DE PUNERE ÎN APLICARE (UE) 2022/695 AL COMISIEI
         din 2 mai 2022
         de stabilire a normelor de aplicare a Directivei 2006/22/CE a Parlamentului European și a Consiliului în ceea ce privește formula comună pentru calcularea gradului de risc al întreprinderilor de transport
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/22/CE a Parlamentului European și a Consiliului din 15 martie 2006 privind condițiile minime pentru punerea în aplicare a Regulamentelor (CE) nr. 561/2006 și (UE) nr. 165/2014 și a Directivei 2002/15/CE în ceea ce privește legislația socială referitoare la activitățile de transport rutier și de abrogare a Directivei 88/599/CEE a Consiliului (1), în special articolul 9 alineatul (1) al doilea paragraf,
         întrucât:
         
                     (1)
                  
                  
                     Aplicarea eficace și eficientă din punctul de vedere al costurilor a legislației Uniunii în domeniul transportului rutier este de o importanță capitală pentru îmbunătățirea siguranței rutiere, a condițiilor de muncă ale conducătorilor auto și a protecției sociale și pentru asigurarea unei concurențe loiale între întreprinderile de transport rutier.
                  
               
                     (2)
                  
                  
                     Sistemele naționale de clasificare în funcție de gradul de risc introduse de statele membre pentru mai buna direcționare a controalelor către întreprinderile cu un grad de risc ridicat se bazează pe metode naționale de calcul diferite. Acest lucru limitează comparabilitatea și schimbul de informații privind punctajele de risc în contextul aplicării transfrontaliere a normelor.
                  
               
                     (3)
                  
                  
                     Articolul 9 alineatul (1) al doilea paragraf din Directiva 2006/22/CE prevede obligația Comisiei de a stabili, prin intermediul unor acte de punere în aplicare, o formulă comună pentru calcularea gradului de risc al unei întreprinderi.
                  
               
                     (4)
                  
                  
                     La stabilirea acestei formule, Comisia trebuie să ia în considerare toate încălcările susceptibile să afecteze gradul de risc al întreprinderilor, printre acestea numărându-se și încălcările Regulamentului (CE) nr. 561/2006 al Parlamentului European și al Consiliului (2), ale Regulamentului (UE) nr. 165/2014 al Parlamentului European și al Consiliului (3) și ale dispozițiilor naționale de transpunere a Directivei 2002/15/CE a Parlamentului European și a Consiliului (4), precum și încălcările menționate la articolul 6 din Regulamentul (CE) nr. 1071/2009 al Parlamentului European și al Consiliului (5).
                  
               
                     (5)
                  
                  
                     Formula comună trebuie să ia în considerare numărul, gravitatea și frecvența încălcărilor, rezultatele controalelor cu ocazia cărora nu au fost detectate încălcări și utilizarea sau nu a tahografului inteligent de către o întreprindere de transport rutier, în conformitate cu capitolul II din Regulamentul (UE) nr. 165/2014, pentru toate vehiculele sale.
                  
               
                     (6)
                  
                  
                     Formula comună pentru calcularea gradului de risc al unei întreprinderi trebuie să contribuie în mod semnificativ la armonizarea practicilor de asigurare a respectării legislației în întreaga Uniune, prin asigurarea faptului că toți conducătorii auto și toate întreprinderile de transport sunt tratate în mod egal în ceea ce privește controalele și sancțiunile în temeiul normelor aplicabile ale Uniunii.
                  
               
                     (7)
                  
                  
                     Atunci când măsurile prevăzute în prezentul regulament implică prelucrarea de date cu caracter personal, aceasta trebuie să se efectueze în conformitate cu legislația Uniunii în materie de protecție a datelor cu caracter personal și a vieții private, în special cu Regulamentul (UE) 2016/679 al Parlamentului European și al Consiliului (6) și, după caz, cu Directiva 2002/58/CE a Parlamentului European și a Consiliului (7).
                  
               
                     (8)
                  
                  
                     Măsurile prevăzute în prezentul regulament sunt conforme cu avizul comitetului instituit prin articolul 42 alineatul (1) din Regulamentul (UE) nr. 165/2014,
                  
               ADOPTĂ PREZENTUL REGULAMENT:
         
            Articolul 1
            Formula comună pentru calcularea gradului de risc al unei întreprinderi de transport și cerințele pentru aplicarea acesteia sunt prevăzute în anexă.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 91, 29.3.2019, p. 45.
         
            (2)  Regulamentul (CE) nr. 561/2006 al Parlamentului European și al Consiliului din 15 martie 2006 privind armonizarea anumitor dispoziții ale legislației sociale în domeniul transporturilor rutiere, de modificare a Regulamentelor (CEE) nr. 3821/85 și (CE) nr. 2135/98 ale Consiliului și de abrogare a Regulamentului (CEE) nr. 3820/85 al Consiliului (JO L 102, 11.4.2006, p. 1).
         
            (3)  Regulamentul (CE) nr. 165/2014 al Parlamentului European și al Consiliului din 4 februarie 2014 privind tahografele în transportul rutier, de abrogare a Regulamentului (CEE) nr. 3821/85 al Consiliului privind aparatura de înregistrare în transportul rutier și de modificare a Regulamentului (CE) nr. 561/2006 al Parlamentului European și al Consiliului privind armonizarea anumitor dispoziții ale legislației sociale în domeniul transporturilor rutiere (JO L 60, 28.2.2014, p. 1).
         
            (4)  Directiva 2002/15/CE a Parlamentului European și a Consiliului din 11 martie 2002 privind organizarea timpului de lucru al persoanelor care efectuează activități mobile de transport rutier (JO L 80, 23.3.2002, p. 35).
         
            (5)  Regulamentul (CE) nr. 1071/2009 al Parlamentului European și al Consiliului din 21 octombrie 2009 de stabilire a unor norme comune privind condițiile care trebuie îndeplinite pentru exercitarea ocupației de operator de transport rutier și de abrogare a Directivei 96/26/CE a Consiliului (JO L 300, 14.11.2009, p. 51).
         
            (6)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (JO L 119, 4.5.2016, p. 1).
         
            (7)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (JO L 201, 31.7.2002, p. 37).
      
      
         
            ANEXĂ
            FORMULA COMUNĂ PENTRU CALCULAREA GRADULUI DE RISC AL ÎNTREPRINDERILOR DE TRANSPORT ȘI CERINȚELE PENTRU APLICAREA ACESTEIA
            
                        1.
                     
                     
                        Gradul de risc global al unei întreprinderi de transport se calculează utilizând următoarea formulă comună:
                        tifunde:
                        
                                    R
                                 
                                 
                                    —
                                 
                                 
                                    gradul de risc global al întreprinderii
                                 
                              
                                    n
                                 
                                 
                                    —
                                 
                                 
                                    numărul de încălcări de un anumit tip pentru fiecare control individual (toate tipurile de controale).
                                 
                              
                                    i
                                 
                                 
                                    —
                                 
                                 
                                    control individual
                                 
                              
                                    v
                                 
                                 
                                    —
                                 
                                 
                                    punctaj ponderat în funcție de tipul/gravitatea încălcării (MI/SI/VSI/MSI)
                                 
                              
                                    MSI
                                 
                                 
                                    —
                                 
                                 
                                    (most serious infringement) încălcare extrem de gravă
                                 
                              
                                    VSI
                                 
                                 
                                    —
                                 
                                 
                                    (very serious infringement) încălcare foarte gravă
                                 
                              
                                    SI
                                 
                                 
                                    —
                                 
                                 
                                    (serious infringement) încălcare gravă
                                 
                              
                                    MI
                                 
                                 
                                    —
                                 
                                 
                                    (minor infringement) încălcare minoră
                                 
                              
                                    N
                                 
                                 
                                    —
                                 
                                 
                                    numărul de vehicule controlate în timpul unui control individual
                                 
                              
                                    r
                                 
                                 
                                    —
                                 
                                 
                                    numărul total de controale la întreprindere
                                 
                              
                                    g
                                 
                                 
                                    —
                                 
                                 
                                    ponderarea pentru utilizarea tahografului inteligent în temeiul capitolului II din Regulamentul (UE) nr. 165/2014
                                 
                              
                  
                        2.
                     
                     
                        La aplicarea formulei comune se utilizează următoarele principii și elemente:
                     
                  
                        3.
                     
                     
                        Perioada de timp în care o încălcare este luată în considerare în formulă este de doi ani.
                     
                  
                        4.
                     
                     
                        Operatorii de transport trebuie clasificați în următoarele intervale de risc pe baza punctajului lor:
                        
                                    —
                                 
                                 
                                    operatori la care nu s-au efectuat controale (intervalul gri);
                                 
                              
                                    —
                                 
                                 
                                    0-100 de puncte: operatori cu risc scăzut (intervalul verde);
                                 
                              
                                    —
                                 
                                 
                                    101-200 de puncte: operatori cu risc mediu (intervalul galben);
                                 
                              
                                    —
                                 
                                 
                                    201 puncte sau mai mult: operatori cu risc ridicat (intervalul roșu).
                                 
                              
                  
                        5.
                     
                     
                        Punctajul ponderat al unui control individual („i”) se calculează prin aplicarea următorilor factori de ponderare („v”) în funcție de tipul de încălcare:
                        
                                     
                                 
                                 
                                    MI = 1
                                 
                              
                                     
                                 
                                 
                                    SI = 10
                                 
                              
                                     
                                 
                                 
                                    VSI = 30
                                 
                              
                                     
                                 
                                 
                                    MSI = 90
                                 
                              
                  
                        6.
                     
                     
                        Gradul de risc final al unei întreprinderi trebuie să ia în considerare numărul total de controale efectuate („r”), atât în trafic, cât și la sediul acesteia, inclusiv controalele cu ocazia cărora nu au fost constatate încălcări.
                     
                  
                        7.
                     
                     
                        Controalele cu ocazia cărora nu se constată încălcări se înregistrează cu zero puncte.
                     
                  
                        8.
                     
                     
                        Punctajul ponderat al unui control individual trebuie să ia în considerare toate vehiculele controlate („N”).
                     
                  
                        9.
                     
                     
                        Data încălcării care este luată în considerare în formula comună este considerată data la care încălcarea a devenit definitivă, adică nu mai face obiectul unei reexaminări. Încălcările sunt luate în considerare numai o singură dată în formulă.
                     
                  
                        10.
                     
                     
                        Dacă un control efectuat la sediul unei întreprinderi de transport stabilește că întregul parc auto al acesteia este echipat cu tahograful inteligent conform prevederilor capitolului II din Regulamentul (UE) nr. 165/2014, punctajul său final se înmulțește cu un factor de 0,9 („g”).